
Nr. 4284/1/05.02.2024

Referat de aprobare
privind aprobarea concesionării prin licitație publică a terenului situat în intravilanul comunei Sadu, în suprafaţă de 41.687 mp, înscris în CF nr.108559, nr. cad. 108559

Având în vedere necesitatea asigurării unui pilon de dezvoltare economică sustenabilă, care să asigure o formă de autonomie financiară si un proces de dezvoltare durabilă, așa cum rezultă din Strategia de Dezvoltare Locală 2020 – 2027, precum si raportat la oportunitățile naturale care reflectă un mare potențial de dezvoltare turistică a Văii Sadului, având ca rezultat un concept integrat de dezvoltare turistică si economică, se impune realizarea unei noi etape de dezvoltare.  Ținând cont de recomandările studiului de dezvoltare integrată a turismului pe Valea Sadului, realizată de comuna Sadu, precum si conceptul de marketing realizat în parteneriat cu Gal Marginimea Sibiului, urmare a întrevederilor avute cu reprezentanții Consiliului județean Sibiu, prin intermediul ”Sibiu Business. Agency” si Directia Arhitect Sef, Serviciul Urbanism, Amenajarea Teritoriului și Mediu, care prin adresa nr.11198 din 18.05.2023, înregistrată la Primăria Sadu sub nr.   7975 din 24. 05.2023, face cunoscută intentia unui investitor de a dezvolta “primul Landscape Hotel din Europa cu unităti de cazare monitorizate”, am exprimat disponibiltatea noastră privind realizarea acestui proiect. 
După analiza disponibilitătilor patrimoniale publice si private ale comunei, am reanalizat oprtunitatea atribuirii, în conditiile legii a terenului situat în trupul intravilan VII – Valea Plaiului, cu o suprafată de aproximativ 45.000 mp teren cu destinație de construcții, pentru realizarea unui obiectiv turistic inovativ, ecologic si cu un impact semnificativ. 
În conformitate cu prevederile art. 129 alin. (6) lit. b) din O.U.G. nr. 57/2019 privind Codul administrativ, cu modificările și completările ulterioare, consiliul local hotărăște vânzarea, darea în administrare, concesionarea, darea în folosință gratuită sau închirierea bunurilor proprietate privată a comunei, în condițiile legii, coroborat cu prevederile art 105 si 108 Titlul V, Capitolul .I. precum si prevederile Cartei Europene a Autonomiei locale, art 3 alin.1, supun spre analiza, dezbatere si reglementare in conditiile legii, a procesului de translativitate a terenului situat in Trupul intravilan VII Valea Plaiului. 

Având în vedere adresa înregistrată la Primăria comunei Sadu sub nr. 12632/30.10.2023, primită de la  INNOVASSET SRL, CUI 46482447, prin care solicită concesionarea unui teren intravilan în comuna Sadu, în vederea realizării obiectivului de investiție turistică „Floating Town” – primul Landscape Hotel din Europa cu unități de cazare rotative.
Forma de concesiunare - LICITAŢIE cu oferte în plic sigilat.

Terenul care face obiectul concesionării are suprafața de 41.687 mp, este identificat prin extrasul de carte funciară nr. 108559, nr. cad. 108559, neingradit, aflat în domeniu privat al unitatii  administrativ-teritoriale Sadu, cu categoria de folosință “curti/constructii”, situat în Trupul intravilan VII Valea Plaiului, situat pe Valea Sadului – zona Valea Plaiului, cu acces pe D.J. 105 G – km 25,600, în proximitatea Complexului turistic Pastrăvăria Tatu.
Această parcelă de teren nu face obiectul unor cereri de reconstituire a dreptului de proprietate, depusă în temeiul actelor normative cu caracter special privind fondul funciar, respectiv cele care reglementează regimul juridic al imobilelor preluate abuziv de statul român în  perioada 6 martie 1945-22 decembrie 1989, nu este grevat de sarcini si nu face obiectul vreunui litigiu.
Valoarea imobilului rezultat în urma evaluării (suma de 391.857,80 euro/25 ani sau echivalent 1.949.923,60 lei/25 ani) trebuie recuperată conform prevederilor din art. 17  din legea 50/1991, republicată, cu modificările si completările ulterioare, în maxim 25 de ani.
[bookmark: _Hlk88639919][bookmark: _Hlk148949865][bookmark: _Hlk148949818][bookmark: _Hlk88639879]Preţul de pornire a licitaţiei, conform raportului de evaluare nr. 42/U/2023, înregistrat la Primăria comunei Sadu cu nr. 12496/25.10.2023, cu revizia nr. 1/16.01.2024, întocmit de Expert Evaluator Proprietăţi Imobiliare ing. Șerb Constantin-Ovidiu, aut. Nr. 18417, este de 15.674,31 euro/an sau echivalent 77.997,00 lei/an la cursul BNR de 4,9761 lei.
Plata redevenţei se face în doua transe egale: până la data de   31 martie, respectiv 30 septembrie a anului în curs, termene stabilite de Legea nr. 227/2015 privind Codul fiscal, cu modificarile si completarile ulterioare, pe o perioadă de 25 de ani, plus o primă tranșă care se va achita la încheierea contractului de concesiune. 

	
	Drept pentru care terenul precizat este evaluat ca fiind un teren liber pentru dezvoltare, poate fi destinat în vederea amenajării unui Complex cu ”Unități de cazare cu concept INOVATIV și de alimentație publică”, cu respectarea condiţiilor prevăzute în documentaţiile de urbanism.
Concesionarul este obligat să exploateze pe riscul și pe cheltuiala sa, în fiecare an, toată suprafaţa concesionată pentru care a depus ofertă la licitație. 
Conform art. 306 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, durata propusă a concesiunii este de 49          de ani.
Conform art. 305, alin. (1) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, subconcesionarea este interzisă.

	Propun spre analiză și aprobarea Consiliului Local Sadu, proiectul de hotărâre privind concesionarea prin licitație publică a terenului situat în intravilanul comunei Sadu, în suprafaţă de 41687 mp, înscris în CF nr.108559.



PRIMAR,
Valentin-Dumitru-Ioan IVAN

